CELEX: 32010R1151
Language: lt
Date: 2010-12-08 00:00:00
Title: 2010 m. gruodžio 8 d. Komisijos reglamentas (ES) Nr. 1151/2010, kuriuo įgyvendinamos Europos Parlamento ir Tarybos reglamento (EB) Nr. 763/2008 dėl gyventojų ir būstų surašymų nuostatos, susijusios su kokybės ataskaitų teikimo būdais, struktūra ir techniniu duomenų perdavimo formatu  Tekstas svarbus EEE

9.12.2010   
            
            
               LT
            
            
               Europos Sąjungos oficialusis leidinys
            
            
               L 324/1
            
         KOMISIJOS REGLAMENTAS (ES) Nr. 1151/2010
   2010 m. gruodžio 8 d.
   kuriuo įgyvendinamos Europos Parlamento ir Tarybos reglamento (EB) Nr. 763/2008 dėl gyventojų ir būstų surašymų nuostatos, susijusios su kokybės ataskaitų teikimo būdais, struktūra ir techniniu duomenų perdavimo formatu
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. liepos 9 d. Europos Parlamento ir Tarybos reglamentą (EB) Nr. 763/2008 dėl gyventojų ir būstų surašymų (1), ypač į jo 5 straipsnio 5 dalį ir 6 straipsnio 3 dalį,
   kadangi:
   
               (1)
            
            
               Reglamentu (EB) Nr. 763/2008 nustatomos kas dešimt metų vykdomo išsamių duomenų apie gyventojus ir būstus bendros teikimo taisyklės.
            
         
               (2)
            
            
               Siekiant įvertinti valstybių narių Komisijai (Eurostatui) perduotų duomenų kokybę, būtina nustatyti kokybės ataskaitų teikimo būdus ir struktūrą.
            
         
               (3)
            
            
               Siekiant užtikrinti tinkamą duomenų ir metaduomenų perdavimą, techninis formatas turėtų būti vienodas visoms valstybėms narėms. Todėl būtina patvirtinti tinkamą techninį duomenų perdavimo formatą.
            
         
               (4)
            
            
               Šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Dalykas
   Siekiant įgyvendinti Reglamento (EB) Nr. 763/2008 reikalavimus, šiuo reglamentu nustatomi valstybių narių teiktinų kokybės ataskaitų dėl Komisijai (Eurostatui) perduotų duomenų, susijusių su jų gyventojų ir būstų surašymais ataskaitiniais 2011 m., kokybės, teikimo būdai ir struktūra, taip pat techninis duomenų perdavimo formatas.
   2 straipsnis
   Apibrėžtys
   Šiame reglamente taikomos apibrėžtys ir techninės specifikacijos, nustatytos Reglamente (EB) Nr. 763/2008 ir Komisijos reglamentuose (EB) Nr. 1201/2009 (2) ir (ES) Nr. 519/2010 (3). Taip pat taikomos šios apibrėžtys:
   (1)   statistinis vienetas– pagrindinis stebimas vienetas, pavyzdžiui, fizinis asmuo, namų ūkis, šeima, gyvenamosios patalpos ar tradicinis būstas;
   (2)   atskirų vienetų surašymas– surašymas, kai informacija apie kiekvieną statistinį vienetą gaunama tokiu būdu, kad jo charakteristikas galima įrašyti atskirai ir kryžmiškai suklasifikuoti su kitomis charakteristikomis;
   (3)   vienalaikiškumas– surašymo metu gauta informacija susijusi su tuo pačiu laiko momentu (ataskaitinė data);
   (4)   universalumas nustatytoje teritorijoje– teikiami visų tiksliai nustatytos teritorijos statistinių vienetų duomenys. Kai statistiniai vienetai yra asmenys, universalumas nustatytoje teritorijoje reiškia, kad teikiami duomenys pagrįsti informacija apie visus asmenis, kurių nuolatinė gyvenamoji vieta yra nustatytoje teritorijoje (visi gyventojai);
   (5)   galimybė naudotis mažų teritorijų duomenimis– galimybė naudotis mažų geografinių teritorijų ir mažų statistinių vienetų grupių duomenimis;
   (6)   nustatytas periodiškumas– reguliarus surašymų atlikimas kiekvieno dešimtmečio pradžioje, įskaitant registrų tęstinumą;
   (7)   tikslinė grupė– statistinių vienetų visuma nustatytoje geografinėje zonoje ataskaitiniu laikotarpiu, atitinkanti vieno ar kelių nustatytų temų duomenų teikimo kriterijus. Kiekvienas patvirtintas statistinis vienetas įtraukiamas į tikslinę grupę tik vieną kartą;
   (8)   apytiksliai apskaičiuota tikslinė grupė– tiksliausias įmanomas tikslinės grupės apskaičiavimas. Apytiksliai apskaičiuota tikslinė grupė nustatoma prie surašomų gyventojų pridedant nepakankamą aprėptį ir atimant perteklinę aprėptį;
   (9)   surašomi gyventojai– statistinių vienetų aibė, kurią faktiškai atitinka nustatytos tikslinės grupės surašymo rezultatai, susiję su viena ar daugiau nurodytų temų. Su surašomais gyventojais susiję duomenų įrašai – tai nustatytos tikslinės grupės duomenų šaltinyje esantys duomenų įrašai, įskaitant visus priskirtus įrašus ir išskyrus visus panaikintus įrašus. Jei pagal metodinį principą duomenų šaltinį sudaro duomenų įrašai, susiję tik su statistinių vienetų imtimi apytiksliai apskaičiuotoje tikslinėje grupėje, į surašomus gyventojus be statistinių vienetų imties įtraukiama papildoma statistinių vienetų aibė;
   (10)   papildoma statistinių vienetų aibė– statistinių vienetų, kurie priklauso apytiksliai apskaičiuotai tikslinei grupei, bet kurių duomenų įrašų duomenų šaltinyje nėra dėl taikytos imčių metodikos, aibė;
   (11)   aprėpties vertinimas– skirtumo tarp nustatytos tikslinės grupės ir jai priklausančių surašomų gyventojų tyrimas;
   (12)   apklausa po atskirų vienetų surašymo– iš karto po atskirų vienetų surašymo vykdoma apklausa, siekiant nustatyti aprėptį ir įvertinti turinį;
   (13)   nepakankama aprėptis– visų statistinių vienetų, priklausančių nustatytai tikslinei grupei, bet neįtrauktų į susijusius surašomus gyventojus, aibė;
   (14)   perteklinė aprėptis– visų statistinių vienetų, įtrauktų į surašomus gyventojus, skirtus teikti duomenis apie nustatytą tikslinę grupę, bet nepriklausančius tai tikslinei grupei, aibė;
   (15)   įrašo priskyrimas– dirbtinio, bet tikėtino duomenų įrašo priskyrimas tik vienai geografinei zonai išsamiausiu geografiniu lygmeniu, kurio surašymo duomenys rengiami, ir minėto duomenų įrašo priskyrimas duomenų šaltiniui;
   (16)   įrašo panaikinimas– duomenų šaltinyje, skirtame teikti duomenis apie nustatytą tikslinę grupę, esančio duomenų įrašo, kuriuo nepateikiama pagrįstos informacijos apie tos tikslinės grupės statistinį vienetą, panaikinimas arba neatsižvelgimas į jį;
   (17)   trūkstamo elemento priskyrimas– dirbtinės, bet tikėtinos informacijos įtraukimas į duomenų įrašą, kuris jau yra duomenų šaltinyje, bet kuriame tos informacijos nėra;
   (18)   duomenų šaltinis– statistinių vienetų ir (arba) su statistiniais vienetais susijusių įvykių duomenų įrašų aibė, kuria grindžiamas surašymo duomenų, susijusių su nustatyta tiksline grupe ir viena ar daugiau nurodytų temų, rengimas;
   (19)   registru pagrįsti duomenys– registre esantys arba iš jo gauti duomenys;
   (20)   klausimynu pagrįsti duomenys– duomenys, gauti respondentams atsakius į klausimyną statistinių duomenų, susijusių su konkrečiu laiko momentu, rinkimo metu;
   (21)   registras– saugojimo vieta, kurioje saugoma informacija apie statistinius vienetus, ir kuri statistiniams vienetams poveikio turinčiais atvejais atveju tiesiogiai atnaujinama;
   (22)   įrašų siejimas– iš skirtingų duomenų šaltinių gautos informacijos jungimas, lyginant atskirų statistinių vienetų įrašus ir jungiant informaciją apie kiekvieną statistinį vienetą, kai įrašuose nurodyti vienetai yra tie patys;
   (23)   registrų derinimas– įrašų siejimas, kai visi suderinti duomenų šaltiniai yra registruose;
   (24)   duomenų išgavimas– surašymo metu gautos informacijos atrinkimas iš registre esančių duomenų, susijusių su atskirais statistikos vienetais;
   (25)   kodavimas– informacijos keitimas kodais, atitinkančiais klasifikavimo sistemos klases;
   (26)   identifikavimo kintamasis– duomenų šaltinyje arba bet kokiame kitame statistinių vienetų sąraše esančių duomenų įrašų kintamasis, naudojamas:
   įvertinti, ar į duomenų šaltinį (ar statistinių vienetų sąrašą) įtrauktas ne daugiau kaip vienas kiekvieno statistinio vieneto duomenų įrašas ir (arba)
   įrašams sieti.
   (27)   kaupimas– surinktų duomenų keitimas į kompiuteriu apdorojamą formatą;
   (28)   įrašų tvarkymas– duomenų įrašų tikrinimas ir keitimas, siekiant jų patikimumo, tačiau išsaugant pagrindinę šių įrašų informaciją;
   (29)   namų ūkio nustatymas– asmeninio namų ūkio nustatymas taikant namų ūkio būsto sąvoką, kaip apibrėžta Reglamento (EB) Nr. 1201/2009 priedo temoje „Namų ūkio statusas“;
   (30)   šeimos nustatymas– šeimos nustatymas remiantis informacija apie tai, ar asmenys gyvena tame pačiame namų ūkyje, bet neturint informacijos arba turint neišsamios informacijos apie asmenų santykius šeimoje. Terminas „šeima“ reiškia „šeimos branduolį“, kurio apibrėžtis nurodyta Reglamento (EB) Nr. 1201/2009 priedo temoje „Šeiminė padėtis“;
   (31)   informacijos apie vienetą nebuvimas– statistinio vieneto, priklausančio surašomiems gyventojams, duomenų nesurinkta;
   (32)   informacijos apie temą nebuvimas– statistinio vieneto, priklausančio surašomiems gyventojams, duomenų apie vieną arba daugiau nurodytų temų, nesurinkta, nors to statistinio vieneto duomenys apie bent vieną kitą temą gali būti surinkti;
   (33)   statistinių duomenų atskleidimo kontrolė– metodai ir procesai, taikomi siekiant sumažinti informacijos apie atskirus statistinius vienetus atskleidimo riziką, tuo pat metu skelbiant kiek galima daugiau statistinės informacijos;
   (34)   apytikslis apskaičiavimas– statistikos arba įverčių apskaičiavimas, turimiems duomenims taikant matematinę formulę ir (arba) algoritmą;
   (35)   variacijos koeficientas– standartinė paklaida (kvadratinė šaknis iš įvertinio nuokrypio), padalinta iš numatomos įvertinio vertės;
   (36)   modelio taikymo paklaida– paklaida, atsiradusi dėl prielaidų, kuriomis grindžiamas apytikslis apskaičiavimas ir kurios yra netikslios ar nepakankamai išsamios;
   (37)   duomenų struktūros apibrėžtis– su duomenų aibe susijusi struktūrinių metaduomenų aibė, įskaitant informaciją apie tai, kaip sąvokos siejasi su hiperkubo priemonėmis, dydžiais ir požymiais, ir duomenų ir susijusių aprašomųjų metaduomenų pateikimo informaciją.
   3 straipsnis
   Metaduomenys ir kokybės ataskaitų teikimas
   1.   Valstybės narės iki 2014 m. kovo 31 d. teikia Komisijai (Eurostatui) šio reglamento I priede nurodytą bendrąją informaciją, taip pat šio reglamento II ir III prieduose nurodytus kokybės duomenis ir metaduomenis, susijusius su jų gyventojų ir būstų surašymais ataskaitiniais 2011 m. ir Komisijai (Eurostatui) perduotais duomenimis ir metaduomenimis, kaip reikalaujama Reglamentu (ES) Nr. 519/2010.
   2.   Siekdamos įgyvendinti 1 dalies reikalavimus valstybės narės atlieka gyventojų ir būstų surašymų ataskaitiniais 2011 m. aprėpties vertinimą, taip pat duomenų įrašų priskyrimo ir panaikinimo vertinimą.
   3.   Taikant šį reglamentą taikomas Reglamentas (EB) Nr. 223/2009 (4) ir naudojama metaduomenų struktūra Euro SDMX, kaip nurodyta Komisijos rekomendacijoje 2009/498/EB (5) dėl referencinių metaduomenų (įskaitant kokybę) rengimo ir keitimosi jais.
   4 straipsnis
   Duomenų šaltiniai
   Duomenų šaltiniai turi suteikti informacijos, reikalingos įgyvendinant Reglamento (EB) Nr. 763/2008 reikalavimus, visų pirma:
   
               —
            
            
               atitikti pagrindinius ypatumus, kaip išvardyta Reglamento (EB) Nr. 763/2008 2 straipsnio i punkte ir apibrėžta 2 straipsnio 2–6 dalyse,
            
         
               —
            
            
               teikti informaciją apie tikslinę grupę,
            
         
               —
            
            
               atitikti susijusias technines specifikacijas, nustatytas Reglamentu (EB) Nr. 1201/2009 ir
            
         
               —
            
            
               teikti duomenis pagal statistinių duomenų programą, patvirtintą Reglamentu (ES) Nr. 519/2010.
            
         5 straipsnis
   Galimybė gauti reikalingą informaciją
   Komisijos (Eurostato) prašymu valstybės narės suteikia Komisijai (Eurostatui) galimybę gauti bet kokią informaciją, svarbią vertinant perduotų duomenų ir metaduomenų kokybę, kaip reikalaujama Reglamentu (ES) Nr. 519/2010, išskyrus mikroduomenų ir konfidencialių duomenų perdavimą Komisijai ir jų saugojimą Komisijoje.
   6 straipsnis
   Techninis duomenų perdavimo formatas
   Techninis formatas, naudotinas ataskaitinių 2011 m. duomenims ir metaduomenims perduoti, yra SDMX (angl. Statistical Data and Metadata eXchange) formatas. Valstybės narės perduoda reikalaujamus duomenis pagal Komisijos (Eurostato) pateiktas duomenų struktūros apibrėžtis ir susijusias technines specifikacijas. Valstybės narės saugo reikalaujamus duomenis ir metaduomenis iki 2025 m. sausio 1 d., kad galėtų vėliau juos perduoti Komisijai (Eurostatui), jei ši prašytų.
   7 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 218, 2008 8 13, p. 14.
   
      (2)  OL L 329, 2009 12 15, p. 29.
   
      (3)  OL L 151, 2010 6 17, p. 1.
   
      (4)  OL L 87, 2009 3 31, p. 164.
   
      (5)  OL L 168, 2009 6 30, p. 50.
   
      I PRIEDAS
      
         Bendroji informacija
      
      Bendrosios informacijos apie valstybėse narėse atliktus gyventojų ir būstų surašymus ataskaitiniais 2011 m. struktūrą sudaro šie skirsniai:
      1.   APŽVALGA
      1.1.   Teisinis pagrindas
      
      1.2.   Atsakingos įstaigos
      
      1.3.   Nuorodos į kitus susijusius dokumentus (pvz., nacionalines kokybės ataskaitas) (neprivaloma)
      
      2.   DUOMENŲ ŠALTINIAI (1)
      
      2.1.   Duomenų šaltinių klasifikacija pagal Reglamento (EB) Nr. 763/2008 4 straipsnio 1 dalį
      
      2.2.   2011 m. surašyme
          (2)
         naudotų duomenų šaltinių sąrašas
      
      2.3.   Lentelė „Duomenų šaltiniai ir temos“
      
      2.4.   Duomenų šaltinių ir pagrindinių ypatumų (Reglamento (EB) Nr. 763/2008 4 straipsnio 4 dalis) atitikties lygis
      
      2.4.1.   Atskirų vienetų surašymas
      
      2.4.2.   Vienalaikiškumas
      
      2.4.3.   Universalumas nustatytoje teritorijoje
      
      2.4.4.   Galimybė naudotis mažų teritorijų duomenimis
      
      2.4.5.   Nustatytas periodiškumas
      
      3.   SURAŠYMO CIKLAS
      3.1.   Ataskaitinė data pagal Reglamento (EB) Nr. 763/2008 5 straipsnio 1 dalį
      
      3.2.   Pasirengimas rinkti duomenis ir duomenų rinkimas
      
      3.2.1.   Klausimynu pagrįsti duomenys
      
      
                  3.2.1.1.
               
               
                  Klausimynų kūrimas ir bandymas (įskaitant visų galutinių klausimynų egzempliorius)
               
            
                  3.2.1.2.
               
               
                  Adresų sąrašų rengimas, pasirengimas rinkti faktinius duomenis, kartografija, reklama
               
            
                  3.2.1.3.
               
               
                  Duomenų rinkimas (įskaitant faktinių duomenų rinkimą)
               
            3.2.2.   Registru pagrįsti duomenys
      
      
                  3.2.2.1.
               
               
                  Nuo 2001 m. vykdomas naujų registrų kūrimas (jei taikoma)
               
            
                  3.2.2.2.
               
               
                  Nuo 2001 m. vykdomas dabartinių registrų pertvarkymas (įskaitant registrų turinio keitimą, surašomų gyventojų patikslinimą, apibrėžčių ir (arba) techninių specifikacijų pritaikymą) (jei taikoma)
               
            
                  3.2.2.3.
               
               
                  Registrų tvarkymas (taikoma kiekvienam registrui, naudotam 2011 m. surašyme):
                  
                              —
                           
                           
                              registrų turinio tvarkymas (registre esantys statistiniai vienetai ir informacija apie statistinius vienetus, įrašų tvarkymas ir (arba) elemento priskyrimas registrui);
                           
                        
                              —
                           
                           
                              administracinės prievolės;
                           
                        
                              —
                           
                           
                              teisinė prievolė įtraukti informaciją į registrą, teisingos informacijos teikimo paskatos arba klaidingos informacijos teikimo galimos priežastys;
                           
                        
                              —
                           
                           
                              vėlavimas teikti duomenis, ypač teisinis ir (arba) oficialus vėlavimas, vėlavimas įtraukti duomenis į registrą, duomenų pateikimas po termino;
                           
                        
                              —
                           
                           
                              neįtraukimo, nepanaikinimo, pasikartojančio įtraukimo vertinimas ir leidimas;
                           
                        
                              —
                           
                           
                              bet koks svarbus registrų tikslinimas, turintis poveikį 2011 m. surašymo duomenims, registrų peržiūrų periodiškumas;
                           
                        
                              —
                           
                           
                              stabilumas (informacijos apie per tam tikrą laikotarpį į registrą įtrauktus gyventojus palyginamumas) (neprivaloma);
                           
                        
                              —
                           
                           
                              naudojimas, įskaitant registro naudojimą statistikos, bet ne surašymo tikslams, ir registro naudojimą ne statistikos reikmėms (pvz., administracijos reikmėms).
                           
                        
            
                  3.2.2.4.
               
               
                  Registrų derinimas (įskaitant identifikavimo kintamąjį (-uosius), naudotą (-us) įrašams sieti)
               
            
                  3.2.2.5.
               
               
                  Duomenų išgavimas
               
            3.3.   Apdorojimas ir vertinimas
      
      3.3.1.   Duomenų apdorojimas (įskaitant rinkimą, kodavimą, identifikavimo kintamąjį (-uosius), įrašų tvarkymą, įrašų priskyrimą, įrašų panaikinimą, apytikslį apskaičiavimą, įrašų siejimą, įskaitant įrašams sieti naudojamą (-us) identifikavimo kintamąjį (-uosius), namų ūkių ir šeimų nustatymą)
      
      3.3.2.   Kokybės ir aprėpties vertinimas, apklausa (-os) po atskirų vienetų surašymo (jei taikoma), galutinis duomenų tvirtinimas
      
      3.4.   Platinimas (platinimo priemonės, statistinių duomenų konfidencialumo užtikrinimas, įskaitant statistinių duomenų atskleidimo kontrolę)
      
      3.5.   Priemonės išlaidų efektyvumui užtikrinti
      
      
         (1)  Antro skirsnio duomenys turi būti išsamūs ir neturi dubliuotis, kad būtų galima kiekvieną temą priskirti tik vienam duomenų šaltiniui.
      
         (2)  Į duomenų šaltinių, gautų susiejus įrašus, sąrašą įtraukiama informacija apie naują duomenų šaltinį ir apie visus pradinius duomenų šaltinius, iš kurių gautas naujas duomenų šaltinis.
   
   
      II PRIEDAS
      
         Kokybės duomenys ir metaduomenys
      
      Kokybės duomenų ir metaduomenų apie duomenų šaltinius ir temas ypatybės.
      1.   TINKAMUMAS
      1.1.   Duomenų šaltinių adekvatumas
      
      Valstybės narės turi pranešti apie duomenų šaltinių adekvatumą, visų pirma, apie poveikį, kurį daro bet koks didelis nukrypimas nuo pagrindinių gyventojų ir būstų surašymų ypatumų ir (arba) nuo reikalaujamų apibrėžčių ir sąvokų, kai dėl to nukrypimo perduoti duomenys negali būti tinkamai naudojami.
      1.2.   Išsamumas
      
      Turi būti pateikti:
      
                  —
               
               
                  visų geografinių zonų duomenys šiais lygmenimis: nacionaliniu, NUTS 1, NUTS 2;
               
            
                  —
               
               
                  duomenys visuose hiperkubuose (1) ir visuose pirminiuose marginaliuosiuose skirstiniuose (1):
                  
                              (1)
                           
                           
                              visų specialiųjų langelio reikšmių „nėra“ skaičius,
                           
                        
                              (2)
                           
                           
                              visų specialiųjų langelio reikšmių „nėra“ su žyme „nepatikima“ skaičius,
                           
                        
                              (3)
                           
                           
                              visų specialiųjų langelio reikšmių „nėra“ su žyme „konfidencialu“ skaičius,
                           
                        
                              (4)
                           
                           
                              visų skaitinių langelio reikšmių su žyme „nepatikima“ skaičius.
                           
                        
            2.   TIKSLUMAS
      Informacija:
      
                  —
               
               
                  turi būti pateikta apie kiekvieną duomenų šaltinį (2.1 skirsnis) ir kiekvieną temą (2.2 skirsnis), susijusius su asmenų skaičiavimu (2);
               
            
                  —
               
               
                  gali būti pateikta apie duomenų šaltinius (2.1 skirsnis) ir temas (2.2 skirsnis), susijusius su statistinių vienetų, išskyrus asmenis, skaičiavimu (neprivaloma).
               
            2.1.   Duomenų šaltiniai
          (3)
      
      Pagal 2.1.1 punktą reikalaujami visų geografinių zonų duomenys turi būti pateikti šiais lygmenimis: nacionaliniu, NUTS 1, NUTS 2. Pagal 2.1.2 punktą reikalaujami aiškinamieji metaduomenys turi būti pateikti nacionaliniu lygmeniu.
      2.1.1.   Duomenys
      
      
                  (1)
               
               
                  Surašomi gyventojai: apytiksliai apskaičiuotos tikslinės grupės absoliučioji vertė ir procentinis dydis;
               
            
                  (2)
               
               
                  apytiksliai apskaičiuota tikslinė grupė (4): absoliučioji vertė;
               
            
                  (3)
               
               
                  nepakankama aprėptis (apytiksliai apskaičiuota): surašomų gyventojų absoliučioji vertė ir procentinis dydis;
               
            
                  (4)
               
               
                  perteklinė aprėptis (apytiksliai apskaičiuota): surašomų gyventojų absoliučioji vertė ir procentinis dydis;
               
            
                  (5)
               
               
                  visų įrašų priskyrimų skaičius (5): surašomų gyventojų absoliučioji vertė ir procentinis dydis;
               
            
                  (6)
               
               
                  visų įrašų panaikinimų skaičius (6): surašomų gyventojų absoliučioji vertė ir procentinis dydis;
               
            
                  (7)
               
               
                  be to, apie imtis: papildoma statistinių vienetų aibė (7): absoliučioji vertė;
               
            
                  (8)
               
               
                  nepriskirtų įrašų skaičius statistinių vienetų, priklausančių tikslinei grupei, duomenų šaltinyje: absoliučioji vertė (8), surašomų gyventojų procentinis dydis, apytiksliai apskaičiuotos tikslinės grupės procentinis dydis (9) ir visų nepriskirtų įrašų duomenų šaltinyje procentinis dydis (prieš panaikinant įrašus) (10);
               
            
                  (9)
               
               
                  papildomai apie klausimynu pagrįstus duomenis duomenų šaltinyje (11): informacijos apie vienetą nebuvimas (prieš priskiriant įrašus): surašomų gyventojų absoliučioji vertė ir procentinis dydis.
               
            2.1.2.   Aiškinamieji metaduomenys
      
      Aiškinamieji metaduomenys apibūdina:
      
                  —
               
               
                  nepakankamos aprėpties ir perteklinės aprėpties vertinimo procesą, įskaitant informaciją apie apytiksliai apskaičiuotos nepakankamos aprėpties ir perteklinės aprėpties kokybę;
               
            
                  —
               
               
                  bet kokį metodą, naudotą statistinių vienetų įrašams priskirti ar panaikinti;
               
            
                  —
               
               
                  bet kokį metodą, naudota taikant svorius statistinių vienetų duomenų įrašams;
               
            
                  —
               
               
                  be to, klausimynu pagrįstus duomenis duomenų šaltinyje: priemones, skirtas nustatyti ir apriboti informacijos apie vienetą nebuvimą ar kitas priemones, naudojamas per duomenų rinkimą atsiradusioms paklaidoms ištaisyti.
               
            2.2.   Temos
      
      Pagal 2.1.1 punktą reikalaujami visų geografinių zonų duomenys turi būti pateikti šiais lygmenimis: nacionaliniu, NUTS 1, NUTS 2. Pagal 2.1.2 punktą reikalaujami aiškinamieji metaduomenys turi būti pateikti nacionaliniu lygmeniu.
      2.2.1.   Duomenys
      
      
                  (1)
               
               
                  Surašomi gyventojai (12): absoliučioji vertė;
               
            
                  (2)
               
               
                  duomenų įrašų (13), kuriuose yra informacijos apie temą, skaičius: surašomų gyventojų nesvertinė (14) absoliučioji vertė ir nesvertinis (14) procentinis dydis;
               
            
                  (3)
               
               
                  priskirtų duomenų įrašų (13)
                      (15), kuriuose yra informacijos apie temą, skaičius: surašomų gyventojų nesvertinė (14) absoliučioji vertė ir nesvertinis (14) procentinis dydis;
               
            
                  (4)
               
               
                  trūkstamo temos elemento priskyrimas (13), (15): surašomų gyventojų nesvertinė (14) absoliučioji vertė ir nesvertinis (14) procentinis dydis;
               
            
                  (5)
               
               
                  informacijos apie temą nebuvimas (13) (prieš priskiriant trūkstamą elementą): surašomų gyventojų nesvertinė (14) absoliučioji vertė ir nesvertinis (14) procentinis dydis;
               
            
                  (6)
               
               
                  nepriskirtų pastabų apie temą skaičius (13), (16): surašomų gyventojų nesvertinė (14) absoliučioji vertė ir nesvertinis (14) procentinis dydis;
               
            
                  (7)
               
               
                  duomenys (17), perduoti naudojant hiperkubą, nurodytą III priedo lentelės susijusioje temoje (18): surašomų gyventojų absoliučioji vertė ir procentinė dalis;
               
            
                  (8)
               
               
                  nepriskirtų duomenų įrašų (13), kurie turi nepriskirtos informacijos apie temą, suskirstytų pagal III priedo lentelės susijusios temos (18) hiperkubą, skaičius: surašomų gyventojų nesvertinė (14) absoliučioji vertė ir nesvertinis (14) procentinis dydis;
               
            
                  (9)
               
               
                  papildomai, kai informacija apie temas buvo surinkta naudojant imtis: hiperkubo, nurodyto III priedo susijusioje temoje (18), langelių variacijos koeficientas (19).
               
            2.2.2.   Aiškinamieji metaduomenys
      
      Aiškinamieji metaduomenys apibūdina metodą, naudotą tvarkant neatsakytus klausimus apie nurodytą temą.
      Kai informacija apie temas buvo surinkta naudojant imtis, metaduomenys taip pat apibūdina:
      
                  —
               
               
                  imties modelį,
               
            
                  —
               
               
                  dėl modelio taikymo paklaidų atsiradusias galimas paklaidas apytiksliai apskaičiuojant;
               
            
                  —
               
               
                  standartinei paklaidai skaičiuoti taikytas formules ir algoritmus.
               
            3.   TEIKIMAS LAIKU IR PUNKTUALUMAS
      Toliau nurodyta informacija turi būti pateikta nacionaliniu lygmeniu:
      
                  (1)
               
               
                  pagal hiperkubus (1) suskirstytų duomenų perdavimo Komisijai (Eurostatui) kalendoriaus diena (-os);
               
            
                  (2)
               
               
                  pagal hiperkubus (1) suskirstytų duomenų esminio (-ių) tikslinimo (-ų) kalendoriaus diena (-os);
               
            
                  (3)
               
               
                  metaduomenų perdavimo (20) kalendoriaus diena (-os).
               
            Jei duomenys iš esmės tikslinami 2014 m. balandžio 1 d. ar vėliau valstybės narės turi atskirai pranešti Komisijai (Eurostatui) apie atitinkamą (-as) kalendoriaus dieną (-as) per vieną savaitę po kiekvieno esminio tikslinimo pradžios.
      4.   PRIEINAMUMAS IR AIŠKUMAS (NEPRIVALOMA)
      Valstybės narės gali pranešti apie galimybės gauti duomenis ir metaduomenis sąlygas, taikomas 2011 m. gyventojų ir būstų surašymams, įskaitant sąlygas, susijusias su žiniasklaida, parama, dokumentais, kainodaros politika ir (arba) bet kokiais apribojimais.
      5.   PALYGINAMUMAS
      Valstybės narės turi pranešti apie kiekvienos temos apibrėžtis arba su kiekviena tema susijusius valstybių narių veiksmus, kurie galėtų pakenkti duomenų palyginamumui ES mastu.
      6.   SUDERINAMUMAS
      Valstybės narės turi pateikti kiekvienos temos, susijusios su asmenų skaičiavimais (2), vidutinį absoliutųjį hiperkubų, nurodytų III priede (18), langelių reikšmių nukrypimą (21).
      
         (1)  Kaip išvardyta Reglamento (ES) Nr. 519/2010 I priede.
      
         (2)  Temos arba temų duomenų šaltiniai, III priedo lentelėje nurodyti kaip bendri visiems gyventojams.
      
         (3)  Duomenų šaltinių duomenys turi būti išsamūs ir neturi dubliuotis, kad būtų galima kiekvieną temą priskirti tik vienam duomenų šaltiniui; informacija apie tą duomenų šaltinį pateikiama šiame skirsnyje. Jei susiejus įrašus buvo sukurtas naujas duomenų šaltinis, valstybės narės turi vertinti jį, o ne pradinius duomenų šaltinius, iš kurių gautas naujas duomenų šaltinis.
      
         (4)  ((1) + (3) – (4)), remiantis duomenimis, kurių absoliučiosios vertės nurodytos šio priedo 2.1.1 punkte.
      
         (5)  Įrašo priskyrimas didina surašomų gyventojų skaičių. Duomenų šaltinyje, gautame susiejus įrašus, tik tie įrašai, kurie buvo priskirti kuriam nors iš pirminių duomenų šaltinių, taip didinant surašomų gyventojų skaičių, turi būti skaičiuojami kaip naujam duomenų šaltiniui priskirti įrašai.
      Jei, gaunant reikalaujamus statistinius tikslinės grupės rezultatus, duomenų įrašui taikomas svoris worig yra didesnis nei 1, jis turi būti laikomas priskirtu įrašu ir skaičiuojamas taikant svorį wimputed = worig – 1. Etaloninis hiperkubas, naudojamas taikant svorius worig, nurodytas po III priede pateikta statistinių vienetų, apie kuriuos informacija gaunama iš duomenų šaltinių, lentele.
      
         (6)  Įrašo panaikinimas mažina surašomų gyventojų skaičių. Duomenų šaltinyje, gautame susiejus įrašus, tik tie įrašai, kurie buvo panaikinti kuriame nors pirminiame duomenų šaltinyje, taip mažinant surašomų gyventojų skaičių, turi būti skaičiuojami kaip naujame duomenų šaltinyje panaikinti įrašai.
      Jei, gaunant reikalaujamus statistinius tikslinės grupės rezultatus, duomenų įrašui taikomas svoris worig yra mažesnis nei 1, jis turi būti laikomas panaikintu įrašu ir skaičiuojamas taikant svorį wdeleted = 1 – worig. Etaloninis hiperkubas, naudojamas taikant svorius worig, nurodytas po III priede pateikta statistinių vienetų, apie kuriuos informacija gaunama iš duomenų šaltinių, lentele.
      
         (7)  Jei pagal metodinį principą duomenų šaltinį sudaro duomenų įrašai, susiję tik su statistinių vienetų imtimi apytiksliai apskaičiuotoje tikslinėje grupėje, papildomos statistinių vienetų aibės dydis skaičiuojamas pagal imties modelį.
      
         (8)  ((1) – (4) – (5) – (7)), remiantis šio priedo 2.1.1 punkte nurodytais duomenimis, kurių absoliučioji vertė atitinkamai 100 * ((1) – (4) – (5) – (7)) / (1).
      
         (9)  100 * ((1) – (4) – (5) – (7)) / ((1) + (3) – (4)), remiantis šio priedo 2.1.1 punkte nurodytais duomenimis.
      
         (10)  100 * ((1) – (4) – (5) – (7)) / ((1) – (5) + (6) – (7)), remiantis šio priedo 2.1.1 punkte nurodytais duomenimis.
      
         (11)  Duomenų šaltinyje, gautame susiejus daugiau nei vieno klausimynu pagrįstų duomenų šaltinio įrašus, turi būti pateikta informacija apie kiekvieną pirminį klausimynu pagrįstų duomenų šaltinį.
      
         (12)  Nustatyti šio priedo 2.1.1 punkto 1 papunktyje, susiję su duomenų šaltiniu, iš kurio gauta surašymo informacija apie tikslinės grupės temą.
      
         (13)  Surašomų gyventojų duomenų šaltinyje, iš kurio gauta surašymo informacija apie temą.
      
         (14)  Jei, gaunant reikalaujamus statistinius tikslinės grupės rezultatus apie susijusią temą, duomenų įrašams taikomas svoris, „svertinis“ reiškia, kad tie svoriai taikomi duomenų įrašams skaičiavimo tikslais, „nesvertinis“ – kad svoriai netaikomi duomenų įrašams skaičiavimo tikslais. Etaloniniai svorių hiperkubai atitinka išvardytuosius III priedo lentelės temoms.
      
         (15)  Trūkstamo elemento priskyrimas neturi poveikio surašomų gyventojų skaičiui. Kai tema priklauso duomenų šaltiniui, gautam susiejus įrašus, bet koks įrašas, turintis informacijos apie tą temą ir atsiradęs dėl įrašų priskyrimo kuriam nors iš pirminių duomenų šaltinių, yra laikomas įrašo priskyrimu, jei dėl priskyrimo surašomų gyventojų skaičius padidėja, ir yra laikomas trūkstamo tos temos elemento priskyrimu, jei dėl priskyrimo surašomų gyventojų skaičius nedidėja.
      
         (16)  ((2) – (3) – (4)), remiantis šio priedo 2.1.1 punkte nurodytais duomenimis.
      
         (17)  Duomenys perduoti remiantis Reglamentu (ES) Nr. 519/2010, naudojant hiperkubą, nurodytą III priedo lentelės susijusioje temoje.
      
         (18)  Geografinė zona, apie kurią turi būti pateikta informacija, nurodyta III priedo lentelėje.
      
         (19)  Kai skaitinė langelio reikšmė mažesnė nei 26, variacijos koeficientas gali būti pakeistas specialiąja reikšme „nėra“.
      
         (20)  Kaip išvardyta Reglamento (ES) Nr. 519/2010 II priede.
      
         (21)  Skaitinės langelio reikšmės ir jo aritmetinio vidurkio skirtumo absoliučiosios (teigiamos) vertės aritmetinis vidurkis, atsižvelgiant į tai, kad aritmetiniai vidurkiai apskaičiuoti visiems hiperkubams (kaip išvardyta Reglamento (ES) Nr. 519/2010 I priede), kurie turi atitinkamą hiperkubą, kaip nurodyta III priede.
   
   
      III PRIEDAS
      
         Kokybės vertinimo kryžminė lentelė
      
      Nurodytuose hiperkubuose turi būti pateikti šie duomenys:
      
                  —
               
               
                  visos temos, kaip reikalaujama II priedo 2.2.1 punkto 7 ir 8 papunkčiuose,
               
            
                  —
               
               
                  temos, apie kurias informacija surinkta naudojant imtis, kaip reikalaujama II priedo 2.2.1 punkto 9 papunktyje, ir
               
            
                  —
               
               
                  hiperkubų suderinamumas (1), kaip reikalaujama II priedo 6 punkte.
               
            
                  Tema (-os)
               
               
                  Hiperkubo nuorodos Nr. (2), (3)
                  
               
               
                  Kokybės vertinimo kryžminė lentelė
               
            
                  Iš viso
               
               
                  Suskirstymas (4)
                  
               
            
                  Lytis, amžius
               
               
                  42
               
               
                  Visų gyventojų skaičius
               
               
                  GEO.L. SEX. AGE.H.
               
            
                  Dabartinis aktyvumo statusas
               
               
                  18
               
               
                  Visų gyventojų skaičius
               
               
                  GEO.L. SEX. AGE.M. CAS.L.
               
            
                  Darbovietės vieta
               
               
                  22
               
               
                  Visų gyventojų skaičius
               
               
                  LPW.L. SEX. AGE.M.
               
            
                  Vietovė
               
               
                  4
               
               
                  Visų gyventojų skaičius
               
               
                  GEO.L. SEX. AGE.M. LOC.
               
            
                  Teisinė santuokinė padėtis
               
               
                  18
               
               
                  Visų gyventojų skaičius
               
               
                  GEO.L. SEX. AGE.M. LMS.
               
            
                  Profesija
               
               
                  13
               
               
                  Visų gyventojų skaičius
               
               
                  GEO.L. SEX. AGE.M. OCC.
               
            
                  Ekonominės veiklos rūšis
               
               
                  14
               
               
                  Visų gyventojų skaičius
               
               
                  GEO.L. SEX. AGE.M. IND.H.
               
            
                  Užimtumo statusas
               
               
                  12
               
               
                  Visų gyventojų skaičius
               
               
                  GEO.L. SEX. AGE.M. SIE.
               
            
                  Įgytas išsilavinimas
               
               
                  14
               
               
                  Visų gyventojų skaičius
               
               
                  GEO.L. SEX. AGE.M. EDU.
               
            
                  Gimimo valstybė (vieta)
               
               
                  45
                  26
               
               
                  Visų gyventojų skaičius
               
               
                  GEO.L. SEX. AGE.M. POB.M.
                  GEO.N. SEX. AGE.M. POB.H.
               
            
                  Pilietybės valstybė
               
               
                  45
                  27
               
               
                  Visų gyventojų skaičius
               
               
                  GEO.L. SEX. AGE.M. COC.M.
                  GEO.N. SEX. AGE.M. COC.H.
               
            
                  Atvykimo į valstybę metai
               
               
                  25
               
               
                  Visų gyventojų skaičius
               
               
                  GEO.L. SEX. AGE.M. YAE.L.
               
            
                  Nuolatinė gyvenamoji vieta likus metams iki surašymo
               
               
                  17
               
               
                  Visų gyventojų skaičius
               
               
                  GEO.L. SEX. AGE.M. ROY.
               
            
                  Namų ūkio statusas
               
               
                  1
               
               
                  Visų gyventojų skaičius
               
               
                  GEO.L. SEX. AGE.M. HST.H.
               
            
                  Šeiminė padėtis
               
               
                  6
               
               
                  Visų gyventojų skaičius
               
               
                  GEO.L. SEX. AGE.M. FST.H.
               
            
                  Šeimos branduolio tipas, šeimos branduolio dydis
                  (neprivaloma)
               
               
                  52
               
               
                  Visų šeimų skaičius
               
               
                  GEO.L. TFN.H. SFN.H.
               
            
                  Asmeninio namų ūkio tipas, asmeninio namų ūkio dydis
                  (neprivaloma)
               
               
                  5
               
               
                  Visų asmeninių namų ūkių skaičius
               
               
                  GEO.L. TPH.H. SPH.H.
               
            
                  Namų ūkio valdos statusas
                  (neprivaloma)
               
               
                  5
               
               
                  Visų asmeninių namų ūkių skaičius
               
               
                  GEO.L. TSH. SPH.H.
               
            
                  Gyvenamosios vietos sąlygos
               
               
                  38
               
               
                  Visų gyventojų skaičius
               
               
                  GEO.L. SEX. AGE.M. HAR.L.
               
            
                  Gyvenamųjų patalpų tipas
                  (neprivaloma)
               
               
                  59
               
               
                  Visų gyvenamųjų patalpų skaičius
               
               
                  GEO.L. TLQ.
               
            
                  Tradicinių būstų apgyvendinimo statusas
                  (neprivaloma)
               
               
                  53
               
               
                  Visų tradicinių būstų skaičius
               
               
                  GEO.L. OCS.
               
            
                  Nuosavybės tipas
                  (neprivaloma)
               
               
                  41
               
               
                  Visų apgyvendintų tradicinių būstų skaičius
               
               
                  GEO.L. OWS.
               
            
                  Būste gyvenančių asmenų skaičius, naudingasis plotas ir (arba) gyvenamojo būsto kambarių skaičius
                  (neprivaloma)
               
               
                  41
               
               
                  Visų apgyvendintų tradicinių būstų skaičius
               
               
                  GEO.L. NOC.H. (UFS. arba NOR.)
               
            
                  Būste gyvenančių asmenų skaičius, tankumo lygis
                  (neprivaloma)
               
               
                  41
               
               
                  Visų apgyvendintų tradicinių būstų skaičius
               
               
                  GEO.L. NOC.H. (DFS. arba DRM.)
               
            
                  Vandentiekis
                  (neprivaloma)
               
               
                  41
               
               
                  Visų apgyvendintų tradicinių būstų skaičius
               
               
                  GEO.L. WSS.
               
            
                  Kanalizacijos įrenginiai
                  (neprivaloma)
               
               
                  41
               
               
                  Visų apgyvendintų tradicinių būstų skaičius
               
               
                  GEO.L. TOI.
               
            
                  Vonios įrenginiai
                  (neprivaloma)
               
               
                  41
               
               
                  Visų apgyvendintų tradicinių būstų skaičius
               
               
                  GEO.L. BAT.
               
            
                  Šildymo tipas
                  (neprivaloma)
               
               
                  41
               
               
                  Visų apgyvendintų tradicinių būstų skaičius
               
               
                  GEO.L. TOH.
               
            
                  Būstai pagal pastato tipą
                  (neprivaloma)
               
               
                  53
               
               
                  Visų tradicinių būstų skaičius
               
               
                  GEO.L. TOB.
               
            
                  Būstai pagal statybos laikotarpį
                  (neprivaloma)
               
               
                  53
               
               
                  Visų tradicinių būstų skaičius
               
               
                  GEO.L. POC.
               
            II priedo 2.1.1 punkto 5 ir 6 papunkčiuose nurodyti etaloniniai hiperkubai (5), naudojami taikant svorius worig , yra:
      
                  —
               
               
                  hiperkubas (5) Nr. 42 – fiziniams asmenims (6);
               
            
                  —
               
               
                  hiperkubas (5) Nr. 52 – šeimoms (6);
               
            
                  —
               
               
                  hiperkubas (5) Nr. 5 – asmeniniams namų ūkiams (6);
               
            
                  —
               
               
                  hiperkubas (5) Nr. 59 – gyvenamosioms patalpoms (6);
               
            
                  —
               
               
                  hiperkubas (5) Nr. 53 – tradiciniams būstams (6).
               
            
         (1)  Kaip išvardyta Reglamento (ES) Nr. 519/2010 I priede.
      
         (2)  Kaip išvardyta Reglamento (ES) Nr. 519/2010 I priede.
      
         (3)  Kai, gaunant reikalaujamus statistinius tikslinės grupės rezultatus, temų duomenų įrašams taikomi svoriai, toliau nurodytam etaloniniam hiperkubui taikyti svoriai sudaro kokybės duomenų pagrindą, kaip reikalaujama II priedo 2.2.1 punkto 7, 8 ir 9 papunkčiuose.
      
         (4)  Kodu nurodomas suskirstymas, kaip pagal šį kodą nurodyta Reglamento (EB) Nr. 1201/2009 priede.
      
         (5)  Kaip išvardyta Reglamento (ES) Nr. 519/2010 I priede.
      
         (6)  Statistiniai vienetai, apie kuriuos informacija gaunama iš duomenų šaltinių.